
„СЛАВКО ЗЛАТАНОВИЋ“
 МИРОШЕВЦЕ

На основу чл. 118. став 1 тач. 1) Закона о раду (Сл. гласник РС, бр. 24/2005, 61/2005, 54/2009, 32/2012, 75/2014, 13/2017-ОУС и 113/2017), чл. 18. тачка 1) Закона о исплати накнада трошкова  за превоз који је ступио на снагу фебруара 2019 год.чл. 26. став 1 и 2. Посебног колективног уговора за запослене у основним и средњим школама и домовима ученика ("Сл. гласник РС", број 21/2015), члан 119 став 1 тач.1) Закона о основама система образовања и васпитања („Сл.гл.РС“,бр.88/2017, 27/18  и 10/19 и др. закони)  и члана 199.) Статута ОШ „СЛАВКО ЗЛАТАНОВИЋ“ МИРОШЕВЦЕ, Школски одбор дана 14. 01.2020 године, доноси
П Р А В И Л Н И К
О НАКНАДИ ПУТНИХ ТРОШКОВА ЗАПОСЛЕНИХ У ОШ“СЛАВКО ЗЛАТАНОВИЋ “ МИРОШЕВЦЕ

Члан 1.
Овим правилником уређује се начин остваривања права на трошкове превоза запослених у ОШ “СЛАВКО ЗЛАТАНОВИЋ “ у МИРОШЕВЦУ за долазак и одлазак са рада.

Члан 2.
Школа обезбеђује накнаду трошкова превоза за долазак и одлазак са рада запосленима у Школи.
Накнада трошкова превоза за долазак и одлазак са рада запосленом врши се у виду обезбеђења месечне претплатне карте, или исплатом у висини цене превозне карте у јавном саобраћају (градски, приградски, међуградски) која мора бити исплаћена до петог у месецу за претходни месец.
На захтев запосленог Школа је дужна да запосленом обезбеди месечну карту за долазак и одлазак са рада, уколико послодавац није обезбедио сопствени превоз (у сопственој режији или ангажовањем одређеног превозника). Уколико је перонска карта услов коришћења превоза, сматра се да је иста саставни део трошкова превоза.
Запосленом се исплаћује новчана накнада по принципу стварног трошка сразмерно оствареној присутности на послу, што се утврђује увидом у одговарајућу евиденцију.

Члан 3.
У случају да не постоји организован јавни превоз на релацији место пребивалишта/боравишта - место рада, запосленом се исплаћује новчана противвредност збира цена појединачних превозних карата превозника који услугу превоза врши у истој и приближној километражи на траси најближој релацији место пребивалишта/боравка - место рада запосленог, по принципу стварног трошка сразмерно оствареној присутности на послу, а на основу Решења  Града Лесковца од 26.12.2014 год.



Члан 4.
Запослени подноси изјаву послодавцу за накнаду трошкова превоза приликом заснивања радног односа или настанком потребе на страни запосленог за коришћењем градског приградског или међуградског саобраћаја.

Члан 5.
Уз писану изјаву, запослени је дужан да поднесе доказ о месту пребивалишта или боравишта (потврду издату од стране МУП-а, или фотокопију личне карте), којим доказује постојање потребе за коришћењем градског, приградског или међуградског саобраћаја.
Члан 6.
Запослени је дужан да обавести послодавца о променама које су од значаја за утврђивање накнаде трошкова за одлазак и долазак са рада, без одлагања, а најкасније 8 дана од настанка промене.
Члан 7.
Послодавац доставља списак запослених којима се обезбеђују месечне карте  друштвеним делатностима образовања Града Лесковца по њиховом тражењу, односно овлашћеном превознику на оверу до 5. у месецу за наредни месец.
За запослене којима се исплаћује накнада у новцу, послодавац доставља списак друштвеним делатностима на основу њиховог захтева са обрачунатим трошковима према приложеним рачунима за предходни месец тј. до 5. у месецу за претходни месец.
Члан 8.
Против запосленог који да нетачне податке, одн. податке који не одговарају стварном стању на основу којих остварује право на накнаду трошкова превоза биће покренут дисциплински поступак.
Члан 9.
О  спровођењу  овог  Правилника  стараће  се финансијско- књиговодствени радник Школе.
Члан 10.

Правилник ступа на снагу осмог дана од дана објављивања на огласној табли Школе.

Председник школског одбора

